text: Contre li s'en vint sans demeure.
   "Bele, fait il, à très bonne heure
   Puissiez vous hui estre levée."
   "Biau sire, tele destinée
   PageV01P106
   Vous soit destinée à tous jours
   Que vous aiez joie d'amours."
   "Damoisele, cil vous en oie
   Qui les amans puet donner joie,
   Et d'amours si grans biens vous viengne
   K'a son servise vous retiengne ;
   Car, s'ainsi estoit que je di,
   Dont n'auroit pas amours failli
   Qu'ele n'eüst de son maisnage
   Bele pucele et bonne et sage."
   "Biau sire, se je tele estoie
   Que vous dites, lie en seroie."
  